- Իհարկե ոչ, որովհետեւ ընդհանուր առմամբ քաղաքագիտության եւ քաղաքականության մեջ կանոն է, որ քաղաքականության սուբյեկտը հաշվետու է լինում նրանց եւ կախված է լինում նրանից, ով իրեն ձեւավորել է։ Պատահական չի, որ այս տարիներին անընդհատ խոսում ենք ժողովրդի ընտրության մասին, որովհետեւ ուզում ենք իշխանությունը ձեւավորվի ժողովրդի կողմից եւ հաշվետու լինի նրանց, այլ ոչ թե իշխանությունը ձեւավորվի ընտրակեղծարարներով եւ հաշվետու լինի նրանց։ Հետեւաբար, այս կտրվածքով Արմեն Սարգսյանը, որպես խորհրդարանի կողմից նշանակված նախագահ, հաշվետու է լինելու նրան, ով իրեն ընտրել է՝ բնականաբար չանցնելով կարմիր գծեր նրանց հանդեպ, ով կարող է իրեն փոխարինել։